Harold Warris Thompson

Harold Warris Thompson (født 15. februar 1908, død 31. desember 1983) var en britisk fysikalsk kjemiker som også var formann i the Football Association.

Harold Thompson ble født i Wombwell, Yorkshire og utdannet ved King Edward VII School i Sheffield, deretter i Trinity College ved Oxford. Thompson ble ferdig utdannet i 1929 og jobbet med Fritz Haber og Max Planck i Berlin. Han returnerte til Oxdord i 1930 etter å ha fått et doktorat fra Friedrich Wilhelm Universität zu Berlin.Catalogue of the papers and correspondence of SIR HAROLD WARRIS THOMPSON FRS (1908 - 1983), hentet 9. januar 2013

Thompson ble omtalt som en inspirerende lærer. Hans forskningsinteresser inkluderte kjemiske reaksjoner i gasser, fotokjemi og spektroskopi. Under andre verdenskrig jobbet han med infrarød spektroskopi for flyproduksjonsministeriet, og etter krigen fortsatte han forskning på dette feltet. Thompson fortsatte på Oxford, og underviste blant andre Margaret Thatcher da hun var student der.Hero cast aside — Sir Alf Ramsey, 1970s, The Guardian, 21 May 2009, hentet 9. januar 2013

Han var Fellow of the Royal Society.

 I Fotballforbundet 
Thompson var en ivrig fotballspiller og markerte seg i Oxford i sitt siste år der. Han ble involvert med Oxford University Association Football Club i mesteparten av sitt liv. Han ble formann for the Football Association (1976–1981). En tidligere FA-talsmann sa om ham at «Sir Harold was a bullying autocrat. He was a bastard. He treated the staff like shit».Hero cast aside — Sir Alf Ramsey, 1970s, The Guardian, 21 May 2009, hentet 9. januar 2013

Thompson spilte en avgjørende rolle i å få avsatt Englands legendariske landslagstrener for  Alf Ramsey  i 1974.McKinstry, Leo, Sir Alf: A Major Reappraisal of the Life and Times of England's Greatest Football Manager, HarperSport, 2007. Ramsey hadde vunnet VM på hjemmebane med England, men han hadde mislyktes i å kvalifisere England til VM i 1974. Om det fantes argumenter for å avsette Ramsey, rapporterte avisene at «the whole episode was handled with brutal insensitivity».

Den britiske journalisten og forfatteren Leo McKinstry skrev om Thompsons behandling av Ramsey at «England's most successful manager would have had a legacy fit for a hero had it not been for the malevolence of the FA chief Harold Thompson».Hero cast aside — Sir Alf Ramsey, 1970s, The Guardian, 21 May 2009, hentet 9. januar 2013

Thompson skal ha sikret at den mest suksessrike manageren i England, Brian Clough, aldri ble landslagstrener ofr England.Hero cast aside — Sir Alf Ramsey, 1970s, The Guardian, 21 May 2009, hentet 9. januar 2013

 Annet 
Thompson ble slått til ridder (Knight Bachelor) i 1968 og gjort til ridder av Æreslegionen i 1971.

Han giftet seg med Grace Penelope Stradling i 1938, og de fikk to barn.

 Referanser 

Kategori:Engelske kjemikere
Kategori:Fotballedere
Kategori:Medlemmer av Royal Society
Kategori:Æreslegionen
Kategori:Personer fra distriktet Barnsley
Kategori:Fødsler i 1908
Kategori:Dødsfall i 1983